ཐོག་མར་རང་རེའི་བོནད་ཁམས་འདིར་གནོད་སྦྱིན་བདུད་ཀྱི་དབང་བསྒྱུར་བྱས་པའི་སྐབས་ཡུལ་མིང་ལ།བདུད་ཡུལ་ཁ་རག་སྒོ་དགུ་བརྗོད་ཅིང་།རྒྱལ་པོ་རེ་ཏེ་མགོན་ཡག་གིས་སྲིད་སྐྱོང་བའི་སྐབས་དེར།བདུད་ཀྱི་གོང་དུ་གཤེན་གཉན་པ་ཡ་ཐོག་སྲིད་པའི་བོན་རྒན།བདུད་བོན་ཁ་ཏ་འབྲིང་ཡུག་ཞེས་པ་དེས་རྒྱལ་པོའི་སྐུ་འཚོ་མཛད།དེ་རྗེས་བོད་ཁམས་འདིར་སྲིན་པོས་དབང་བསྒྱུར་བའི་དུས་སུ།ཡུལ་མིང་ལ་སྲིན་ཡུལ་ནག་པོ་དགུ་སུལ་ལམ་ལྷ་སྲིན་གཉན་གྱི་ཡུལ་དུ་བརྟགརྒྱལ་པོ་ལང་ཀ་མགྲིན་བཅུ་སམ་སྲིན་ཀྱ་རིང་འཕྲག་མེད་ཀྱིས་དབང་བྱས་ཏེ།སྲིན་གྱི་གོང་དུ་གཤེན་གཉན་པས།ཡ་ཐོག་སྲིད་པོའི་བོན་པོ་སྲིན་བོན་འདུས་པ་རྫི་ཕྱུགས་ཀྱིས་རྒྱལ་པོའི་སྐུ་འཚོ་མཛད།དེ་རྗེས་བོད་ཁམས་འདིར་ཀླུ་ཡིས་དབང་བྱས་པས།རྒྱལ་པོ་བ་རུ་རྒྱལ་བས་དབང་བསྒྱུར་བའི་སྐབས་སུ།ཡུལ་མིང་ལ་ཀླུ་ཡུལ་ན་ར་སེང་སྔོན་ནམ་བོད་ཁམས་གླིང་དགུར་བརྟགཀླུ་ཡི་གོང་དུ་གཤེན་གཉན་པས།རྒྱལ་པོའི་སྐུ་འཚོ་གསོ་བའི་ཡ་ཐོག་སྲིད་པའི་བོན་པོ་ཀླུ་བོན་དབྱངས་སྙན་གྱིམ་བུ་མཛད་པ་དང་།དེ་རྗེས་མ་སངས་གཉན་གྱིས་དབང་བྱས་ནས་རྒྱལ་པོ་གཉན་གསུམ་གཏོད་དེ་རྒྱལ་བའམ་མ་སངས་མཆེད་དྲུག་གིས་དབང་བསྒྱུར་སྐབས།ཡུལ་མིང་ལ་བོད་ཁམས་གཡག་དྲུག་གམ་གཉན་ཡུལ་ཕོ་མ་གསེར་ཏིང་དུ་བརྟགགཉན་གྱི་གོང་དུ་གཤེན་གཉན་པས་རྒྱལ་པོའི་སྐུ་འཚོ་ཡ་ཐོག་སྲིད་པོའི་བོན།གཉན་བོན་ཐང་ཐང་ཁྲོལ་བ་མཛད།དེ་རྗེས་ཡུལ་འདིར་ཟ་རམ་སྐྱེས་དྲུག་གིས་དབང་བསྒྱུར་སྐབས་ཡུལ་མིང་ལ།བཙན་ཡུལ་དུམ་པ་ཚལ་ལྕེ་ངམ།ཡུལ་མིང་སྟོང་སྟེ་བཅོ་བརྒྱད་བརྟགས།བཙན་གྱི་གོང་དུ་གཤེན་གཉན་པས་རྒྱལ་པོའི་སྐུ་འཚོ།ཡ་ཐོག་སྲིད་པའི་བོན་པོ།སྡེ་བོན་བྱེད་མཁན་བཙན་པ་མཛད།དེ་རྗེས་རྒྱལ་ཕྲན་སེལ་མ་བཅུ་གཉིས་ཀྱི་དུས་སུ།མངའ་མཛད་རྒྱལ་བོན་ཐོད་དཀར་རམ་མི་དབང་སྲིད་པའི་བྱ་རུ་ཅན་གྱི་བཟུང་བས།ཡུལ་མིང་ལ་སོ་ཁ་བོན་བརྒྱད་དུ་བཏགས།རྒྱལ་གྱི་གོང་དུ་བོན་གཤེན་གཉན་པས་རྒྱལ་གྱི་སྐུ་འཚོ།ཡ་ཐོག་སྲིད་པའི་བོན་གཤེན་གྱིས་མཛད་པ་སོགས།འདི་ལྟར་ཐོག་མའི་འདུ་ཤེས་སམ་ཡ་ཐོག་གདོད་མའི་བོན་ཇི་ལྟར་བྱུང་བ་ཡིན་མིན་སྐོར་ལ་དགོས་དབང་དང་བསྟུན་ནས་འདིར་དཔེར་མཚོན་ཙམ་གྱིས་གྲང་འགྲེན་དུ་བཀོད་པ་ཞིག་ཡིན།དེ་ནས་རང་རེའི་ཞང་བོད་འཛིན་མའི་ཞིང་འདིར་མི་དབང་བྱ་རུ་ཅན་གྱི་དུས་དང་སྤུ་རྒྱལ་བཙནད་པོའི་དུས་རབས་ཞིག་རིམ་བཞིན་དུ་བྱུང་བ་ཡིན་འདུག་ལ།ཆེས་སྔ་བའི་དུས་རབས་འདི་ལྟ་བུ་ཞིག་ནས་བཟུང་བོད་མིས་ཕྱི་ཡི་ས་རྡོ་རི་བྲག་དང་།མཚོ་དང་མཚེའུ་ལ་གནས་པའི་གཞི་བདག་ཅེས་གནས་དེའི་བདག་པོ་དང་།ཡུལ་དེ་གའི་ཡུལ་ལྷ་ཞིག་ཡོད་པའི་འདུ་ཤེས་དང་ཡིད་ཆེས་ཡོད་བཞིན་་ཕན་ཚུན་འཆམ་མཐུན་ངོས་གནས་པས།དེངས་འཁོར་ཡུག་སྲུང་སྐྱོབས་ཞེས་བའི་བརྗོད་དོན་དང་ཡོངས་སུ་མཚུངས་པ་མ་ཟད།གལ་ཏེ་དེ་དག་གི་ཐུགས་འདུན་དང་མཐུན་མི་མཐུན་ལ།ཡུལ་དེར་གནས་སྡོད་བྱེད་པའི་ཡུལ་མིའི་བདེ་མཚམས་དང་།ཤིན་ཏུ་འབྲེལ་བ་ཡོད་པའི་འདུ་ཤེས་བྱེད་ཀྱི་ཡོད་པར་བརྟན།